ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
సంక్షోభాన్ని అధిగమించడానికి భాగస్వాములంతా ఏకీకృత విధాన్నాన్ని అవలంబించాలి : శ్రీ నితిన్ గడ్కరీ
ఎస్సి,ఎస్టీ ఔత్సాహిక పారిశ్రామికవేత్తల యాజమాన్యంలో ఉండే ఎంఎస్ఎంఈ లపై కోవిడ్-19 ప్రభావాన్ని దళిత్ ఇండియన్ ఛాంబర్ అఫ్ కామర్స్  ప్రతినిధులతో కేంద్ర ఎంఎస్ఎంఈ, ఉపరితల రవాణా శాఖ మంత్రి శ్రీ నితిన్ గడ్కరీ వీడియో కాన్ఫరెన్స్ ద్వారా సమీక్షించారు. మహమ్మారి కోవిడ్-19 నేపథ్యంలో ఎంఎస్ఎంఈ లు ఎదుర్కొంటున్న సవాళ్లను డిక్కీ ప్రతినిధులు ప్రస్తావిస్తూ కొన్ని సూచనలు, వినతులు చేశారు.
కోవిడ్-19 వ్యాప్తి చెందకుండా పరిశ్రమ వర్గాలు తగు ముందు జాగ్రత్తలు తీసుకోవాలని కేంద్ర మంత్రి శ్రీ గడ్కరీ సూచించారు. వ్యాపార కార్యాక్రమాలలో సామజిక దూరం, పీపీఈ ల ధారణ, వంటి చర్యలు తప్పనిసరిగా తీసుకోవాలని నొక్కి చెప్పారు.
ఎగుమతులను విస్తరించడంతో పాటు విదేశీ దిగుమతులకు ప్రత్యామ్నాయ ఉత్పత్తులను పెంచడంపై దేశీయ పరిశ్రమలు దృష్టి పెట్టాలని కేంద్ర మంత్రి సూచించారు. మన వద్ద ఉన్న పరిజ్ఞానాన్ని సంపదగా మార్చేందుకు వినూత్న ఆలోచనలు, శాస్త్ర , సాంకేతికత, పరిశోధన నైపుణ్యాలు, అనుభవం వినియోగించాలని ఆయన పిలుపునిచ్చారు. అంతర్జాతీయ పోటీతత్వాన్ని అలవర్చుకోవాలంటే మూలధన వ్యయం, సరుకు రవాణా వ్యయం, విద్యుత్, ఉత్పత్తి వ్యయం తగ్గించుకునే దిశగా చర్యలు చేపట్టాలని, నాణ్యతలో మాత్రం రాజీ పడకూడదని కేంద్ర మంత్రి స్పష్టం చేశారు.
చైనా నుండి పెట్టుబడులు ఉపసంహరించుకునేందుకు జపాన్ తన పారిశ్రామిక వేత్తలకు ప్రత్యేక ప్యాకేజీలను ప్రకటించిందని, దీనిని ఒక అవకాశంగా తీసుకుని జపాన్ పెట్టుబడులను ఆకర్షించేలా మన దేశ పారిశ్రామిక వర్గాలు సన్నద్ధం కావాలని శ్రీ నితిన్ గడ్కరీ సూచించారు.
గ్రీన్ ఎక్స్ప్రెస్ హైవేపై పనులు ఇప్పటికే ప్రారంభమయ్యాయని, పారిశ్రామిక క్లస్టర్లు, అత్యాధునిక సాంకేతిక పరిజ్ఞానంతో కూడిన లాజిస్టిక్స్ పార్కుల్లో భవిష్యత్తులో పెట్టుబడులు పెట్టడానికి ఇది ఒక అవకాశమని ఆయన పేర్కొన్నారు. మెట్రో నగరాలు కాకుండా ఇతర ప్రాంతాలలో పారిశ్రామిక క్లస్టర్ల విస్తృతి పెంచాల్సిన అవసరం ఉందని ఆయన అభిప్రాయపడ్డారు. పరిశ్రమలు దీనిలో పాలుపంచుకోవాలని పిలుపునిచ్చారు.
డిక్కీ ప్రముఖంగా ప్రస్తావించిన కొన్ని అంశాలు:
మారటోరియం మరింత పొడిగింపు, అదనపు జిఎస్టి మినహాయింపు, వర్కింగ్ క్యాపిటల్ రుణ పరిమితిని పెంచడం, సులభంగా రుణ సౌకర్యం, సేవా రంగాన్ని స్పెషల్ క్రెడిట్ లింక్డ్ క్యాపిటల్ సబ్సిడీలో చేర్చడం, పరిశ్రమల వికేంద్రీకరణ మొదలైనవి.పరిశ్రమ ప్రతినిధులు ప్రస్తావించిన అంశాలపై స్పందిస్తూ అన్ని అంశాలను సానుకూలంగా పరిశీలించి తగు విధంగా ప్రభుత్వం ఆదుకుంటుందని శ్రీ గడ్కరీ హామీ ఇచ్చారు.
ఫిక్కీ లేడీస్ ఆర్గనైజేషన్  నిర్వహించిన ఎంఎస్ఎంఇలో 100 మంది విజయవంతమైన మహిళా పారిశ్రామికవేత్తల ఎఫ్ఎల్ఓ కాంపెడియం ఇ-ఆవిష్కరణపై నిన్న శ్రీ నితిన్ గడ్కరీ వెబినార్ ద్వారా ప్రసంగించారు. దీనిలో మహిళా పారిశ్రామికవేత్తలకు సంబంధించిన సమస్యలు చర్చించారు.
ప్రధాన మంత్రి కార్యాలయం
కార్గిల్ విజయ్ దివస్ నాడు సైనికులకు శ్రద్ధాంజలి ఘటించిన ప్రధాన మంత్రి
మన దేశాన్ని రక్షిస్తూ కార్గిల్ లో అమరులైన వీర జవానులు అందరి కి కార్గిల్ విజయ్ దివస్ సందర్భం లో ప్రధాన మంత్రి శ్రీ నరేంద్ర మోదీ శ్రద్దాంజలి ఘటించారు.
ప్రధాన మంత్రి ఒక ట్వీట్ లో ఈ కింది విధం గా పేర్కొన్నారు:
‘‘ వారి త్యాగాలను మనం స్మరించుకొంటున్నాం.
వారి పరాక్రమాన్ని మనం గుర్తు కు తెచ్చుకుంటున్నాం.
మన దేశ ప్రజల ను కాపాడుతూ ప్రాణాల ను ఆహుతి చేసినటువంటి వారు అందరి కి ఈ రోజు న, కార్గిల్ విజయ్ దివస్ సందర్భం లో , మనం శ్రద్ధాంజలి ని అర్పిస్తూ ఉంటాం. వారి ధైర్య సాహసాలు మనకు ప్రతి రోజు ప్రేరణ ను అందిస్తూనే ఉంటాయి.
కిందటి సంవత్సరం లో జరిగిన ‘మన్ కీ బాత్’  లోని ఓ అంశాన్ని కూడా ఇక్కడ నేను ఉట్టంకిస్తున్నాను. ’’
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం
దేశ వ్యాప్తంగా 3.81 లక్షలకు పైగా ఆరోగ్య రక్షణ కార్యకర్తలకు టీకాలు
టీకాల ప్రభావంతో తీవ్ర అనారోగ్యం పాలైన వారెవరూ లేరు
దేశవ్యాప్తంగా జరుగుతున్న టీకాల కార్యక్రమం మూడో రోజు కూడా విజయవంతమైంది. ఈ రోజు వరకు మొత్తం 7704 చోట్ల 3,81,305 మంది లబ్ధిదారులకు టీకాలు వేసినట్టు తాత్కాలిక నివేదికలు తెలియజేస్తున్నాయి. ఈ రోజు మూడవరోజున సాయంత్రం 5 గంటలవరకు 1,48,266 మందికి టీకాలు వేశారు. రాత్రి పొద్దుపోయాక తుది నివేదిక అందుతుంది.
|
|
సంఖ్య
|
|
రాష్ట్రం/కేంద్రపాలిత ప్రాంతం
|
|
టీకాల లబ్ధిదారులు 
|
|
1
|
|
ఆంధ్రప్రదేశ్
|
|
9,758
|
|
2
|
|
అరుణాచల్ ప్రదేశ్
|
|
1,054
|
|
3
|
|
ఆస్సాం
|
|
1,822
|
|
4
|
|
బీహార్
|
|
8,656
|
|
5
|
|
చత్తీస్ గఢ్
|
|
4,459
|
|
6
|
|
ఢిల్లీ
|
|
3,111
|
|
7
|
|
హర్యానా
|
|
3,486
|
|
8
|
|
హిమాచల్ ప్రదేశ్
|
|
2,914
|
|
9
|
|
జమ్మూ-కశ్మీర్
|
|
1,139
|
|
10
|
|
జార్ఖండ్
|
|
2,687
|
|
11
|
|
కర్నాటక
|
|
36,888
|
|
12
|
|
కేరళ
|
|
7,070
|
|
13
|
|
లక్షదీవులు
|
|
180
|
|
14
|
|
మధ్య ప్రదేశ్
|
|
6,665
|
|
15
|
|
మణిపూర్
|
|
291
|
|
16
|
|
మిజోరం
|
|
220
|
|
17
|
|
నాగాలాండ్
|
|
864
|
|
18
|
|
ఒడిశా
|
|
22,579
|
|
19
|
|
పుదుచ్చేరి
|
|
183
|
|
20
|
|
పంజాబ్
|
|
1,882
|
|
21
|
|
తమిళనాడు
|
|
7,628
|
|
22
|
|
తెలంగాణ
|
|
10,352
|
|
23
|
|
త్రిపుర
|
|
1,211
|
|
24
|
|
ఉత్తరాఖండ్
|
|
1,579
|
|
25
|
|
పశ్చిమ బెంగాల్
|
|
11,588
|
|
|
|
మొత్తం
|
|
1,48,266
టీకాల అనంతరం ప్రతికూల ఘటనలకు టీకాలతోగాని టీకాల ప్రక్రియతోగాని సంబంధం ఉండకపొయే అవకాశముంది.
ఇప్పటివరకు టీకాల అనంతరం సంభవించిన ఘటనలు 580 నమోదయ్యాయి. వారిలో ఏడుగురిని ఆస్పత్రిలో చేర్చాల్సిన అవసరం కనిపించింది. ఢిల్లీలో నమోదైన మూడు కేసులలో ఇద్దరిని డిశ్చార్జ్ చేయగా ఒకరు స్పృహ తప్పుతున్నట్టు అనిపించటంతో పాత్పర్ గంజ్ లోని మాక్స్ ఆస్పత్రిలో డాక్టర్ల పర్యవేక్షణలో ఉంచారు. ఉత్తరాఖండ్ లో నమోదైన ఒక కెసు విషయంలో బాధితుణ్ణి రిషీకేశ్ ఎయిమ్స్ లో పర్యవేక్షణలో ఉంచారు. చత్తీస్ గఢ్ లో ఒక వ్యక్తి రాజ్ నంద్ గావ్ లొని ప్రభుత్వ వైద్య కళాశాల ఆస్పత్రిలో వైద్యుల పర్యవేక్షణలో ఉంచారు. కర్నాటకలో వచ్చిన రెండు కేసులలో ఒకరి చిత్రదుర్గ జిల్లా ఆస్పత్రిలోను, ఇంకొకరు చిత్రదుర్గలోనే చల్లకెరె జనరల్ ఆస్పత్రిలో ఉన్నారు.
రెండు మరణాలు నమోదు కాగా, వారిలో ఒకరు ఉత్తరప్రదేశ్ లోని మొరాదాబాద్ కు చెందిన 52 ఏళ్ళ పురుషుడు. అతడికి జనవరి 16న టీకా వేశారు. 17వ తేదీ సాయంత్రం మరణించాడు. అయితే, ఆయన మరణానికీ, టీకాకు ఎంతమాత్రమూ సంబంధం లేదనొ పోస్ట్ మార్టమ్ నివేదికలో వెల్లడైంది. హృదయ, ఊపిరితిత్తుల సమస్య కారణంగా చనిపోయాడు. రెండవ మరణం 43 ఏళ్ళ పురుషునిది. అతడు కర్నాటకలోని బళ్ళారికి చెందినవాడు. ఆయనకు 16న టీకా ఇవ్వగా ఈ రోజు చనిపొయాడు. ఇతని మరణానికి కారణం గుండె, ఊపిరితిత్తుల గోడ వైఫల్యమని తేలింది. బళ్ళారిలోని విజయనగర్ ఇన్ స్టిట్యూట్ ఆఫ్ మెడికల్ సైన్సెస్ నుంచి నివేదిక రావాల్సి ఉంది.
ప్రధాన మంత్రి కార్యాలయం
సెప్టెంబర్ 11వ తేదీన సర్దార్ధం భవనాన్ని జాతికి అంకితం చేసి, సర్దార్ధం రెండవ దశ కింద బాలికల వసతి గృహానికి భూమి పూజ నిర్వహించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 2021 సెప్టెంబర్, 11వ తేదీ ఉదయం 11 గంటలకు, దృశ్య మాధ్యమం ద్వారా, సర్దార్ధం భవనాన్ని జాతికి అంకితం చేసి, సర్దార్ధం రెండవ దశ కింద బాలికల వసతి గృహానికి భూమి పూజ, నిర్వహించనున్నారు.
విద్య, సామాజిక పరివర్తన, సమాజంలోని బలహీన వర్గాల అభ్యున్నతితో పాటు యువతకు ఉపాధి అవకాశాలను అందించడం కోసం, సర్దార్ధం, కృషి చేస్తోంది. అహ్మదాబాద్ లో ఏర్పాటు చేయబడిన ఈ సర్దార్ధం భవనంలో అత్యాధునిక సౌకర్యాలతో, విద్యార్థుల కోసం అధునాతన సదుపాయాలు అందుబాటులో ఉంటాయి. ఆర్థిక పరిస్థితులతో సంబంధం లేకుండా 2,000 మంది బాలికలకు ఈ కన్యా ఛత్రాలయలో వసతి సౌకర్యం కల్పించనున్నారు.
గుజరాత్ ముఖ్యమంత్రి, ఉప ముఖ్యమంత్రి కూడా ఈ కార్యక్రమంలో పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
అన్ని ఆరోగ్య కేంద్రాల్లో ఆక్సిజెన్ తగినంతగా అందుబాటులో ఉండేందుకు 29 రాష్ర్టాలు/ కేంద్రపాలిత ప్రాంతాలతో కేంద్ర ఆరోగ్య శాఖ కార్యదర్శి, అంతర్గత వాణిజ్యం&పరిశ్రమల శాఖ కార్యదర్శి, ఫార్మాస్యూటికల్స్ కార్యదర్శి సంప్రదింపులు
కేంద్ర ఆరోగ్య మంత్రిత్వ శాఖ ఈ రోజు నిర్వహించిన వర్చువల్ సమావేశంలో కేంద్ర ఆరోగ్య శాఖ కార్యదర్శి, డిపిఐఐటి శాఖ కార్యదర్శి, ఫార్మాస్యూటికల్స్ శాఖ కార్యదర్శి, టెక్స్ టైల్ శాఖ కార్యదర్శి పాల్గొన్నారు. అండమాన్-నికోబార్ దీవులు, అరుణాచల్ ప్రదేశ్, అస్సాం, బిహార్, చండీగఢ్, చత్తీస్ గఢ్, దాద్రా-నగర్ హవేలి-డమన్ & డయ్యూ, గోవా, హర్యానా, హిమాచల్ ప్రదేశ్, జమ్ము & కశ్మీర్, కేరళ, లదాఖ్, లక్షదీవులు, మణిపూర్, మేఘాలయ, మిజోరం, నాగాలాండ్, ఢిల్లీ ఎన్ సిటి, ఒడిశా, పంజాబ్, పుదుచ్చేరి, సిక్కిం, తమిళనాడు, త్రిపుర, ఉత్తరాఖండ్, ఉత్తర ప్రదేశ్, పశ్చిమ బెంగాల్ రాష్ర్టాల ఆరోగ్య శాఖ కార్యదర్శులు, పరిశ్రమల శాఖ కార్యదర్శులు ఈ సమావేశంలో పాల్గొన్నారు. ఈ రాష్ర్టాలన్నింటిలోని ఆరోగ్య వసతులకు నిరంతరాయంగా ఆక్సిజెన్ సరఫరా అయ్యేలా చూడడం, ఆక్సిజెన్ అంతర్ రాష్ట్ర రవాణా ఎలాంటి అవరోధాలు లేకుండా సాగేలా చూడడం ఈ సమావేశం లక్ష్యం.
ఈశాన్య రాష్ర్టాలన్నింటికీ ఆక్సిజెన్ సరఫరా చేసేందుకు అస్సాంలో 11 టాంకర్లు అందుబాటులో ఉన్నాయి. రాష్ర్టాల్లో ఆక్సిజెన్ అవసరం ఎంత ఉన్నది మదింపు చేసుకుని అవసరాన్ని బట్టి మరిన్ని టాంకర్లను రంగంలోకి దించాలని, అవసరాన్ని బట్టి ఆక్సిజెన్ సరఫరాకు వీలుగా మరిన్ని టాంకర్లను సిద్ధం చేయాలని, ఆక్సిజెన్ సరఫరా లేని కారణంగా రోగులు ఇబ్బంది పడకుండా ఉండేలా టాంకర్లు తిరిగి వచ్చే సమయం తగ్గించాలని ఆదేశించారు.
రాష్ర్టాలకు ప్రత్యేకంగా ఈ దిగువ సలహాలు ఇచ్చారు.
1. ఆరోగ్యకేంద్రాలు/ ఆస్పత్రుల వారీగా ఆక్సిజెన్ ఇన్వెంటరీ నిర్వహణను చేపట్టి, ఆక్సిజెన్ స్టాక్ నిండుకోకుండా చూసేలా సకాలంలో అందుబాటులో ఉంచాలి.
2. వైద్య అవసరాలకు ఆక్సిజెన్ రవాణాలో రాష్ర్టాలు/ కేంద్రపాలిత ప్రాంతాల మధ్య ఎలాంటి అంతరాయం లేకుండా చూడాలి.
3. లిక్విడ్ మెడికల్ ఆక్సిజెన్  టాంకర్లు నగరాల్లో తిరిగేందుకు “గ్రీన్ కారిడార్లు” ఏర్పాటు చేయాలి.
4. ఆక్సిజెన్ సరఫరాకు క్రయోజెనిక్ టాంకర్ల వినియోగాన్నిపర్యవేక్షించాలి.
5. ఆక్సిజెన్ సరఫరా చేసే వాహనాల సంఖ్య పెంచడం కోసం ఇతర టాంకర్లను ఆర్గాన్, నైట్రోజెన్ టాంకర్లుగా మార్చాలి.
6. ఆక్సిజెన్ సరఫరాదారులతో దీర్ఘకాలిక టెండర్లు/ కాంట్రాక్టు ఒప్పందాలు గల ఆస్పత్రులు, ఆరోగ్య సంస్థలు ఆ కాంట్రాక్టులను గౌరవించాలి. అందుకు వీలుగా ఆక్సిజెన్ కదలికలపై రాష్ర్టాల స్థాయిలో ఎలాంటి పరిమితులు విధించకూడదు.
7. నిరంతరాయంగా ఆక్సిజెన్ సరఫరాలో ఉండేలా చూసేందుకు తయారీదారులు, సరఫరాదారులకు బకాయి బిల్లులు సకాలంలో చెల్లించాలి.
8. ఆక్సిజెన్ తయారీ యూనిట్లు నిరంతరాయంగా పని చేసేందుకు విద్యుత్ సరఫరా నిరంతరం ఉండేలా చూడాలి.
9. ఆస్పత్రుల నిల్వ సామర్థ్యాలను మెరుగు పరచడంతో పాటు ఎంఎస్ఎంఇల వద్ద అందుబాటులో ఉన్న ఆక్సిజెన్ స్టోరేజి సామర్థ్యాలు కూడా గుర్తించాలి.
10. వైద్యపరంగా ఆక్సిజెన్ తప్పనిసరి అయిన వారికి మాత్రమే ఆక్సిజెన్ అందించేందుకు, ఆస్పత్రి సిబ్బంది నిర్లక్ష్యం కారణంగా ఆక్సిజెన్ లీకేజిని అరికట్టేందుకు ఆక్సిజెన్ వినియోగం ఆడిట్ చేపట్టాలి.
11. ఆక్సిజెన్ నింపే కేంద్రాలకు సిలిండర్లు పంపే సమయంలో నిబంధనల ప్రకారం ఆక్సిజెన్ సిలిండర్లను డిస్ ఇన్ఫెక్ట్ చేయాలి.
12. రోజుకి 6400 ఎంటి ఆక్సిజెన్ అందిస్తున్న ఆక్సిజెన్ తయారీదారులతో పాటుగా స్టీల్ ప్లాంట్ల వద్ద అందుబాటులో ఉన్న ఆక్సిజెన్ కూడా సమీకరించేందుకు ఉక్కు ప్లాంట్లతో సమర్థవంతమైన సమన్వయం సాధించాలి.
13. ఇప్పటికే పారిశ్రామిక అవసరాలకు ఆక్సిజెన్ ఉత్పత్తి చేస్తున్న పారిశ్రామిక సంస్థలకు మెడికల్ ఆక్సిజెన్ తయారీ లైసెన్సుల జారీ ప్రక్రియ కూడా వేగవంతం చేయాలి.
ఆయుష్
ఆయుర్వేదలో అకాడెమిక్ చైర్ ఏర్పాటుకు ఆల్ ఇండియా ఇన్స్టిట్యూట్ ఆఫ్ ఆయుర్వేద మరియు ఆస్ట్రేలియాకు చెందిన వెస్ట్రన్ సిడ్నీ యూనివర్సిటీ మధ్య అవగాహన ఒప్పందం
కేంద్ర ఆయుష్ మంత్రిత్వ శాఖకు చెందిన 'ఆల్ ఇండియా ఇన్స్టిట్యూట్ ఆఫ్ ఆయుర్వేద' సంస్థలో ఆయుర్వేద అకడెమిక్ ఛైర్ను నియమకానికి సంబంధించి వెస్ట్రన్ సిడ్నీ యూనివర్సిటీ ఆస్ట్రేలియా ఎన్ఐసీఎంతో ఒక అవగాహన ఒప్పందాన్ని కుదుర్చుకుంది. వర్చువల్ విధానంలో ఈ ఒప్పందం కుదిరింది. ఆయుష్ మంత్రిత్వ శాఖకు చెందిన ఆల్ ఇండియా ఇన్స్టిట్యూట్ ఆఫ్ ఆయుర్వేద
డైరెక్టర్ ప్రోఫెసర్ తనూజ నేసరి, ఆస్ట్రేలియా వెస్ట్రన్ సిడ్నీ యూనివర్సిటీ, ప్రొఫెసర్ బార్నీ గ్లోవర్ ఈ అవగాహన ఒప్పందంపై తమ తమ సంతకాలు చేశారు. ఆయుష్ కార్యదర్శి వైద్య రాజెచ్ కోటెచా, ఆస్ట్రేలియా దేశ ఎంపీ, వాణిజ్య, పర్యటక, పెట్టుబడులు, విదేశీ వ్యవహారాల శాఖ మంత్రి మిస్టర్ డాన్ టెహాన్ ల సమక్షంలో ఎంఓయుపై సంతకాల కార్యక్రమం జరిగింది. కొత్త అకాడెమిక్ చైర్ ఆయుర్వేదంలో విద్యా మార్గదర్శకాలతో సహా వివిధ విద్యా మరియు సహకార పరిశోధన కార్యకలాపాలను కూడా చేపట్టనుంది.
మూలికా ఔషధాలు, యోగా అలాగే విద్యా ప్రమాణాల రూపకల్పన మరియు స్వల్పకాలిక/మధ్య కాలిక కోర్సులు, విద్యా విధి విధానాలు రూపకల్పన వంటి కార్యక్రమాలను చేపట్టనుంది. ఈ చైర్ ఆయుర్వేదంపై కార్యశాలలను/ సెమినార్లు/కాన్ఫరెన్స్లను నిర్వహిస్తుంది, ఆస్ట్రేలియాలో ఆయుర్వేద వ్యవస్థలను సురక్షితంగా మరియు సమర్థవంతంగా ఉపయోగించేలా చర్యలను కూడా చేపడుతుంది. ఆయుర్వేదం విద్యా మరియు పరిశోధన కార్యక్రమాలలో బలాలు మరియు అంతరాలను గుర్తించి పరిశోధన కార్యకలాపాలలో తగిన ప్రోత్సాహంతో సహా విద్యార్థులకు ట్యుటోరియల్స్ అందిస్తారు.. మరియు భారతదేశంలో ఆయుర్వేదంలో ఆవిష్కరణలకు తగిన తొడ్పాటును అందిస్తారు. సాంప్రదాయ ఆరోగ్య సంరక్షణ విషయంలో తగిన సాక్ష్యాధారిత ఆయుర్వేద ఔషధాల అనువాదం మరియు ఏకీకరణను ప్రోత్సహించడానికి వ్యూహాలను అభివృద్ధి చేయడానికి, బలమైన ఆస్ట్రేలియన్ రెగ్యులేటరీ ఫ్రేమ్ వర్క్లో ఆయుర్వేదానికి సంబంధించిన తగిన పరిశోధన మరియు విధాన అభివృద్ధిలో బోధనల నైపుణ్యాన్ని ప్రదర్శించడం, పెంపొందించడంలో విద్యా నాయకత్వాన్ని అందించేలా ఈ చైర్ కృషి చేస్తుంది.
పరిశోధనల ఆవిష్కరణ, సహకారాన్ని ప్రోత్సహిస్తుంది..
డబ్ల్యుఎస్యు ఆస్ట్రేలియా ప్రో వైస్ ఛాన్సలర్ ప్రొఫెసర్ లిండా టేలర్, డబ్ల్యుఎస్యు ఆస్ట్రేలియా వైస్ ఛాన్సలర్, అధ్యక్షుడు ప్రొఫెసర్ బార్నీ గ్లోవర్ కార్యక్రమంలో స్వాగతోపన్యాసం చేశారు. ఈ చొరవ రెండు దేశాలకు ఎక్కువగా ప్రయోజనం చేకూరుస్తుందని మరియు పరిశోధన ఆవిష్కరణ మరియు సహకారాన్ని ప్రోత్సహిస్తుందని మరియు సామాజిక అభివృద్ధిలో కూడా సహాయపడుతుందని వారు ప్రధానంగా ప్రస్తావించారు. ఈ చొరవ ఆర్థిక అభివృద్ధి అలాగే ప్రజల ఆరోగ్య స్థితిని మెరుగుపరుస్తుందని తెలిపారు. ఈ కార్యక్రమంలో ఆయుష్ కార్యదర్శి వైద్య రాజేష్ కోటెచా మాట్లాడుతూ చైర్ ఎంఒయు ఆవశ్యకతను నొక్కిచెప్పారు. ఎంఓయు అనుకున్న లక్ష్యాలను తన లక్ష్యాలను చేరుకొనేలా ఆయుష్ మంత్రిత్వ శాఖ తన సంపూర్ణ సహకారం, మద్దతును అందిస్తుందని హామీ ఇచ్చారు.
మూడేండ్ల కాలపరిమితితో ఏర్పాటు..
వెస్ట్రన్ సిడ్నీ యూనివర్సిటీకి చెందిన ఎన్ఐసీఎం హెల్త్ రీసెర్చ్ ఇనిస్టిట్యూట్లో వెస్ట్ మీడ్ క్యాంపస్ కేంద్రంగా ఈ ఆయుర్వేద అకాడెమిక్ చైర్ మూడేళ్ల కాలపరిమితితో పని చేస్తుంది. చైర్ ఏర్పాటుకు భారత ప్రభుత్వ ఆయుష్ మంత్రిత్వ శాఖ మరియు పశ్చిమ సిడ్నీ విశ్వవిద్యాలయం సంయుక్తంగా నిధులు సమకూర్చాయి. 2022 ప్రారంభం నుంచి ఇది పని చేయడం ప్రారంభిస్తుందని అంచనా.
మైనారిటీ వ్యవహారాల మంత్రిత్వ శాఖ
పిఎం పబ్లిక్ డవలప్మెంట్ ప్రోగ్రాం
సమాజంలోని వివిధ వర్గాల ప్రజల అభ్యున్నతికి కేంద్ర ప్రభుత్వం పలు పథకాలను అమలు చేస్తోంది. ప్రత్యేకించి మైనారిటీలు, బలహీనవర్గాలు,సమాజంలోని పేదల సంక్షేమానికి ప్ర భుత్వం కేంద్ర నైపుణ్యాభివృద్ధి,
ఎంటర్ప్రెన్యుయర్షిప్ మంత్రిత్వశాఖ , టెక్స్టైల్స్, సాంస్కృతిక మంత్రిత్వశాఖ, మహిళ,శిశు అభివృద్ధి మంత్రిత్వశాఖ, గ్రామీణాభివృద్ధి మంత్రిత్వశాఖ ద్వారా ఈ పథకాలను అమలు చేస్తున్నది.
మైనారిటీ వ్యవహారాల మంత్రిత్వశాఖ , కేంద్ర ప్రభుత్వం నోటిఫై చేసిన 6 మైనారిటీ కమ్యూనిటీల అభ్యున్నతికి , వారి సామాజిక, ఆర్ధిక ప్రగతి, సామాజిక సాధికారత కోసం కృషిచేస్తోంది.
ప్రధానమంత్రి జన వికాస్ కార్యక్రమ్  .ఇది కేంద్ర ప్రభుత్వ ప్రాయోజిత కార్యక్రమం. ఇది ఆయా ప్రాంతాల అభివృధ్ధి కార్యక్రమం. దీని ద్వారా కమ్యూనిటీ మౌలిక సదుపాయాలు, ఎంపిక చేసిన ప్రాంతాలలో
మౌలిక సదుపాయాలు కల్పిస్తారు. ఈ పథకాన్ని రాష్ట్రప్రభుత్వాలు, కేంద్ర పాలిత ప్రాంతాల పాలనా యంత్రాంగాల ద్వారా నిధుల దామాషాలో దీనిని అమలు చేస్తారు. దీనిని సంబంధిత రాష్ట్రాలు, కేంద్ర పాలిత ప్రాంతాలు
అమలు చేసి, నిర్వహిస్తాయి. ఈ పథకం కింద చేపట్టిన మౌలిక సదుపాయాలను ఆ ప్రాంతంలో నివశిస్తున్న ప్రజలందరికోసం ఉపయోగిస్తారు. ఈ పథకాన్ని 2022–23 ఆర్ధిక సంవత్సరం నుంచి సవరించిన మార్గదర్శకాలతో ఆమోదించారు.
దేశంలోని అన్ని జిల్లాలలో 15 వ ఆర్ధిక సంఘం కాలంలో దీనిని అమలు చేస్తారు.పి.ఎం.జె.వి.కె కి సంబంధించి సంవత్సరాల వారీగా, రాష్ట్రాల వారీగా నిధుల విడుదల గురించి న వివరాలు www.minorityaffairs.gov.in వెబ్ సైట్ లో ఉన్నాయి.
ఈ పథకం, కార్యక్రమాన్ని మంత్రిత్వశాఖ ఈ కింది విధంగా అమలు చేస్తుంది.
ఎ) విద్య సాధికారత పథకాలు
1) ప్రీ మెట్రిక్ స్కాలర్షిప్ పథకం
2) పోస్ట్ మెట్రిక్ స్కాలర్షిప్ పథకం
3) మెరిట్ కమ్ మీన్స్ ఆధారిత స్కాలర్షిప్ పథకం
బి) ఉపాధి, ఆర్దిక సాధికారత పథకాలు
4)ప్రధానమంత్రి విరాసత్ కా సంవర్ధన్ 
5) మైనారిటీలకు రాయితీలపై రుణాల మంజూరుకు మైనారిటీల అభివృద్ధి , ఫైనాన్స్ కార్పొరేషన్ కి ఈక్విటీ
సి) స్పెషల్ పథకాలు
6) జియో పార్సి: ఇండియాలో పారసీల జనాభా తగ్గుముఖం పట్టకుండా చర్యలు
7) క్వామి వక్ఫ్ బోర్డ్ తరాకియాతి పథకం  అలాగే సహారి వక్ఫ్ సంపత్తి వికాస్ యోజన .
8)అభివృద్ధి పథకాలకు సంబంధించి పరిశోధన, అధ్యయనాలు, ప్రచారం, పర్యవేక్షణ, విశ్లేషణ , పబ్లిసిటీ
డి. మౌలిక సదుపాయాల అభివృద్ది పథకాలు
9) ప్రధానమంత్రి జన వికాస్ కార్యక్రమ్ 
పైన పేర్కొన్న అన్ని పథకాలు ప్రభుత్వ వెబ్ సైట్ www.minorityaffairs.gov.in లో ఉన్నాయి.
ఈ సమాచారాన్ని కేంద్ర మహిళ, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరాని, రాజ్యసభకు ఇచ్చిన లిఖిత పూర్వక సమాధానంలో తెలిపారు.
ప్రధాన మంత్రి కార్యాలయం
విద్యార్థులు, వారి తల్లితండ్రులుమరియు గురువుల తో 2022 ఏప్రిల్ 1 నాడు ‘పరీక్షా పే చర్చా’’ కార్యక్రమం లోపాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022 ఏప్రిల్ 1 నాడు దిల్లీ లోని తాల్ కటోరా స్టేడియమ్ లో ఏర్పాటు కానున్న ‘పరీక్షా పే చర్చా’ కార్యక్రమం లో విద్యార్థులు, వారి తల్లితండ్రులు మరియు గురువుల తో సమావేశం కానున్నారు. ఒత్తిడి బారి న పడకుండా పరీక్షలు రాయడాన్ని గురించి ఆయన మాట్లాడుతారు.
ప్రధాన మంత్రి ఒక ట్వీట్ లో -
‘‘ఒత్తిడి కి తావు ఉండనటువంటి పరీక్షల ను గురించి మనం మరొక్కసారి మాట్లాడుకొందాం. శక్తివంతులు అయినటువంటి #ExamWarriors , వారి తల్లితండ్రుల ను మరియు గురువుల ను ఏప్రిల్ 1వ తేదీ నాడు జరిగే ఈ సంవత్సరం తాలూకు పరీక్షా పే చర్చా కార్యక్రమం లో పాలుపంచుకోండంటూ పిలుపునిస్తున్నాను.’’ అని పేర్కొన్నారు.
కార్పొరేట్ వ్యవహారాల మంత్రిత్వ శాఖ
భారతదేశానికి చెందిన ఐసిఎఐ కి, పాపువా న్యూ గినీ కి చెందిన సిపిఎ కు మధ్య ఎంఒయు కు ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కి, సర్టిఫైడ్ ప్రాక్టీసింగ్ అకౌంటెంట్స్, పాపువా న్యూ గినీ  కి మధ్య ఒక అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ రెండు సంస్థలు పాపువా న్యూ గినీ లో సామర్ధ్యాల పెంపుదలకు, అకౌంటింగ్, ఫైనాన్షియల్, ఆడిట్ నాలెజ్ బేస్ ను పటిష్టపరచేందుకు కలసికట్టుగా కృషి చేసేందుకు ఉద్దేశించిన ఒప్పందం.
అమలు వ్యూహం- లక్ష్యాలు :
ఈ క్రింద పేర్కొన్న రంగాలలో ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా , కి చెందిన సర్టిఫైడ్ ప్రాక్టీసింగ్ అకౌంటెంట్స్, పాపువా న్యూ గినీ  లు కలసి పని చేయనున్నాయి:
- పాపువా న్యూ గినీ లో సాంకేతిక కార్యక్రమాలను, చర్చా సభల ను, సమ్మేళనాలను ఏర్పాటు చేసి, వాటిని నిర్వహించడం;
- కార్పొరేట్ గవర్నెన్స్, టెక్నికల్ రిసర్చ్- అడ్వైజ్, క్వాలిటీ అశ్యోరన్స్, ఫోరెన్సిక్ అకౌంటింగ్, కంటిన్యూయింగ్ ప్రొఫెషనల్ డెవెలప్ మెంట్  లతో పాటు, ఇరు పక్షాల హితం ముడిపడి ఉండే మరే ఇతర అంశాలలో సైతం సహకారాన్ని నిలబెట్టుకోవడం;
- భారతదేశం లోనూ, పాపువా న్యూ గినీ లోనూ అకౌంటెన్సీ వృత్తి కి సంబంధించి అందుబాటులో ఉన్న ఆంక్షలు లేనటువంటి సమాచారాన్ని రెండు పక్షాలు పరస్పరం వెల్లడి చేసుకోవడం, అవసరమైనప్పుడు సిపిఎ, పిఎన్జి పరీక్ష కోసం నిర్ధిష్ట అంశాల లో మాడ్యూల్స్ ను అభివృద్ధిపరచడం;
- విద్యార్థుల, ఫేకల్టీ ల ఆదాన, ప్రదాన కార్యక్రమాలను మొదలుపెట్టడం;
- పాపువా న్యూ గినీ లో అకౌంటింగ్, ఫైన్సాన్స్, ఆడిట్ రంగాల లో అల్పకాలిక వృత్తిసంబంధి కోర్సులను అందజేయడం.
ప్రభావం:
భారతదేశ చార్టర్డ్ అకౌంటెంట్లు  స్థానిక వ్యాపారులకు ఫైనాన్షియల్ రిపోర్టింగ్ అంశాల లో సహాయం అందిస్తూ వస్తున్నారు. వారు మంచి పేరు ను కూడా తెచ్చుకొన్నారు. ప్రతిపాదిత ఎమ్ఒయు తో ఈ భరోసా ఇంకా పటిష్టం అవుతుందన్న అంచనా ఉంది. ఐసిఎఐ కి పిఎన్ జి చాప్టర్ సహా ఆస్ట్రేలేశియా-ఒసీనియా ప్రాంతం లో సభ్యుల సంఖ్య 3000 కు పైబడింది. తాజా ఎమ్ఒయు మాధ్యమం ద్వారా సిపిఎ, పిఎన్జి కి అందే సహాయం ఈ ప్రాంతం లో ఇప్పటికే క్రియాశీలంగా ఉన్న ఐసిఎఐ సభ్యులకు లబ్ధి చేకూర్చగలదు. అంతేకాకుండా, ఐసిఎఐ సభ్యులకు మరింత ప్రోత్సామం కూడా అందగలదు.
పూర్వరంగం:
భారతదేశం లో చార్టర్డ్ అకౌంటెట్ల వృత్తి ని క్రమబద్దీకరించడానికి ‘‘చార్టర్డ్ అకౌంటెంట్ల చట్టం,1949’’ పరిధి లో ఒక చట్టబద్ధ సంస్థ గా ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  ని ఏర్పాటు చేయడం జరిగింది. ఇక సర్టిఫైడ్ ప్రాక్టీసింగ్ అకౌంటెంట్స్ పాపువా న్యూ గినీ  ని పాపువా న్యూ గినీ లో అకౌంటింగ్, ఆడిటింగ్ సంబంధిత ప్రమాణాలను నిర్దేశించడం కోసం, అకౌంటెన్సీ వృత్తి కి సంబంధించిన హితాలను ప్రోత్సహించడం కోసం అకౌంటెంట్స్ చట్టం, 1996 పరిధిలో ఒక ప్రతిష్టాత్మకమైన అకౌంటింగ్ వృత్తి సంబంధిత సంస్థ గా ఏర్పాటు చేయడమైంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 194.43 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 28,857
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.72%
గత 24 గంటల్లో 3,345 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,36,710 కు పెరిగింది.
గత 24 గంటల్లో 5,233 కొత్త కేసులు నమోదయ్యాయి.
రోజువారీ పాజిటివిటీ రేటు 1.67%
వారపు పాజిటివిటీ రేటు 1.12%
గత 24 గంటల్లో చేసిన 3,13,361 కొవిడ్ పరీక్షలతో కలిపి ఇప్పటివరకు 85.35 కోట్ల పరీక్షలు చేశారు.
ప్రధాన మంత్రి కార్యాలయం
డెన్మార్క్ ప్రధానితో ప్రధానమంత్రి సమావేశంపై పత్రికా ప్రకటన
ప్రధానమంత్రి శ్రీ నరేంద్ర మోదీ ఇవాళ డెన్మార్క్ ప్రధాని గౌరవనీయ శ్రీమతి మెట్టీ ఫ్రెడరిక్సన్తో ద్వైపాక్షిక సమావేశంలో పాల్గొన్నారు.
ముందుగా ప్రధానమంత్రులిద్దరూ ముఖాముఖి సంభాషించిన తర్వాత ప్రతినిధుల స్థాయి చర్చలు సాగాయి.
భారత-డెన్మార్క్ హరిత వ్యూహాత్మక భాగస్వామ్య ప్రగతిపై ప్రధానులిద్దరూ సమీక్షించారు. పునరుత్పాదక ఇంధనం.. ముఖ్యంగా జలవనరుల తీరంలో పవన విద్యుత్, హరిత ఉదజని సహా నైపుణ్యాభివృద్ధి, ఆరోగ్యం, నౌకా రవాణా, నీరు, ఆర్కిటిక్ తదితరాలు ఈ చర్చల్లో ప్రధానాంశాలుగా ఉన్నాయి.
భారతదేశంలో ప్రతిష్టాత్మక కార్యక్రమాలకు డెన్మార్క్ కంపెనీలు సానుకూల సహకారం అందించడాన్ని ప్రధానమంత్రి ప్రశంసించారు. అదేవిధంగా డెన్మార్క్లో భారత కంపెనీలు సానుకూల పాత్ర పోషిస్తుండటాన్ని ప్రధాని ఫ్రెడరిక్సన్ కొనియాడారు.
రెండుదేశాల మధ్య ప్రజల స్థాయిలో సంబంధాల విస్తరణపై ప్రధానమంత్రులు ఇద్దరూ హర్షం వ్యక్తం చేశారు. తదనుగుణంగా వలస, ప్రతినిధుల పరస్పర ప్రయాణ భాగస్వామ్యంపై ఆసక్తి వ్యక్తీకరణ ప్రకటనను వారు స్వాగతించారు.
ప్రాంతీయ, అంతర్జాతీయ అంశాలపై అధినేతలిద్దరూ తమ అభిప్రాయాలను పంచుకున్నారు.
ప్రతినిధుల స్థాయి సమావేశం అనంతరం ఒక సంయుక్త ప్రకటనను ఆమోదించారు.
ఈ ప్రకటనతోపాటు రెండుదేశాల మధ్య ఒప్పందాల జాబితాను ఇక్కడ చూడవచ్చు.
ప్రధాన మంత్రి కార్యాలయం
బిహార్ ముఖ్యమంత్రి గా ప్రమాణం స్వీకరించిన శ్రీ నీతీశ్ కుమార్ కు అభినందనలు తెలిపిన ప్రధాన మంత్రి
బిహార్ ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ నీతీశ్ కుమార్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘బిహార్ ముఖ్యమంత్రి గా పదవీ ప్రమాణం స్వీకరించిన తరుణం లో శ్రీ నీతీశ్ కుమార్ గారికి అభినందనలు. బిహార్ ప్రభుత్వం లో మంత్రులుగా పదవీప్రమాణం చేసిన వారందరినీ కూడా నేను అభినందిస్తున్నాను. బిహార్ ప్రగతి కోసం ఎన్డిఎ కుటుంబం కలసికట్టుగా కృషి చేస్తుంది. బిహార్ సంక్షేమం కోసం కేంద్రం వైపు నుంచి సాధ్యమైన అన్ని విధాలుగా మద్ధతు ఉంటుందంటూ హామీ ని ఇస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
కొత్త డ్రోన్ నియమాలు భారతదేశాని కి ఈ రంగం లో ఒక ప్రతిష్టాత్మకమైన ఘడియ ను తీసుకు వస్తాయి: ప్రధాన మంత్రి
కొత్త డ్రోన్ నియమాలు భారతదేశం లో ఈ రంగానికి ఒక ప్రతిష్టాత్మకమైన ఘడియ ను తీసుకు వస్తాయి అని ప్రధాన మంత్రి శ్రీ నరేంద్ర మోదీ అన్నారు. కొత్త డ్రోన్ నియమావళి ఈ రంగం లో కృషి చేస్తున్న మన యువత కు, స్టార్ట్- అప్స్ కు ఎంతగానో సహాయకారి కాగలదు అని కూడా ఆయన అన్నారు.
‘‘కొత్త డ్రోన్ నియమాలు భారతదేశం లో ఈ రంగాని కి ఒక ప్రతిష్టాత్మకమైన ఘడియ ను తీసుకు వస్తాయి. ఈ నియమాలు స్వీయ ధ్రువీకరణ పైన, విశ్వాసం పైన ఆధారపడి ఉన్నాయి. ఆమోదాలు, నియమ పాలన తాలూకు ఆవశ్యకతలతో పాటు ప్రవేశం సంబంధిత అడ్డంకుల ను కూడా చెప్పుకోదగిన స్థాయి లో తగ్గించడం జరిగింది.
కొత్త డ్రోన్ నియమాలు ఈ రంగం లో కృషి చేస్తున్న మన యువతీ యువకుల కు, స్టార్ట్- అప్స్ కు ఎంతగానో సహాకారి కాగలవు. ఇవి వ్యాపారానికి, నూతన ఆవిష్కరణల కు సరికొత్త అవకాశాల ను ప్రసాదిస్తాయి. ఇవి భారతదేశాన్ని ఒక డ్రోన్ హబ్ గా తీర్చిదిద్దడం కోసం నూతన ఆవిష్కరణ లు, సాంకేతిక విజ్ఞానం, ఇంజినీరింగ్ లలో భారతదేశానికి ఉన్న బలాల ను ఉపయోగించుకోవడం లో సాయపడుతాయి’’ అని ప్రధాన మంత్రి అనేక ట్వీట్ లలో పేర్కొన్నారు.
రహదారి రవాణా, హైవేల మంత్రిత్వ శాఖ
కార్బన్ పాదముద్ర, ట్రాఫిక్ రద్దీని తగ్గించేలా సిన్నార్-షిర్డీ సెక్షన్ 4-లేనింగ్ పనులు
- భారతమాల పరియోజనలో భాగంగా సిన్నార్ బైపాస్ నిర్మాణంలో అనేక ముఖ్యమైన పద్ధతులు: శ్రీ నితిన్ గడ్కరీ
భారతమాల పరియోజనలో భాగంగా తాము ప్రస్తుతం మహారాష్ట్రలోని సిన్నార్ బైపాస్ నిర్మాణంతో సహా ఎన్.హెచ్-160 యొక్క సిన్నార్-షిర్డీ సెక్షన్ 4-లేనింగ్ పనులలో నిమగ్నమై ఉన్నట్టుగా కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ అన్నారు. కాలినడకన షిర్డీకి తీర్థయాత్ర చేసే సాయిబాబా భక్తులకు ఇది ఒక ప్రత్యేక మార్గం లేదా 'మార్గ్'గా ఉపయోగపడుతుందని, ఈ పరివర్తన ప్రాజెక్ట్ అపారమైన సామాజిక ప్రాముఖ్యతను కలిగి ఉందని మంత్రి వరుస ట్వీట్లలో పేర్కొన్నారు. దీనికి తోడు ఇది ఆర్థిక ఉత్ప్రేరకం వలె కూడా పని చేయడానికి సిద్ధంగా ఉందని అన్నారు. పరిసర ప్రాంతాలలో వేగవంతమైన అభివృద్ధిని ప్రోత్సహిస్తుంది ఆయన వివరించారు. మహారాష్ట్రలోని రెండు ప్రధాన మతపరమైన పట్టణాలైన షిర్డీ మరియు నాసిక్/ త్రయంబకేశ్వరాల మధ్య ప్రయాణ సమయాన్ని గణనీయంగా తగ్గించడం ఈ చొరవ యొక్క ప్రాథమిక లక్ష్యాలలో ఒకటి అని శ్రీ గడ్కరీ చెప్పారు. దీనికి తోడు స్థిరత్వం పట్ల మా దృఢమైన నిబద్ధతకు అనుగుణంగా ప్రాజెక్ట్ కార్బన్ పాదముద్రను తగ్గించడానికి మరియు ట్రాఫిక్ రద్దీని తగ్గించడానికి అనేక ముఖ్యమైన సాంకేతికతలను కలిగి ఉందని మంత్రి తెలిపారు. ప్రాజెక్టులో భాగంగా సర్వీస్ రోడ్ల నిర్మాణంలో ప్లాస్టిక్ వ్యర్థాల వినియోగం, సిమెంట్ ట్రీటెడ్ బేస్  మరియు సిమెంట్ ట్రీటెడ్ సబ్ బేస్ , అలాగే 'రాప్' ని ఉపయోగించడం వంటివి పలు ముఖ్యమైన పద్ధతులు ఉన్నాయని ఆయన అన్నారు. ప్రధాన మంత్రి శ్రీ నరేంద్ర మోదీ డైనమిక్ నాయకత్వంలో ఈ ప్రాంతం యొక్క సమగ్ర అభివృద్ధిని పెంపొందిస్తూ మరింత సమర్థవంతమైన మరియు పర్యావరణ అనుకూలమైన మొబిలిటీ నెట్వర్క్ను రూపొందించడంలో తమకు తిరుగులేని నిబద్ధత ఉందని శ్రీ గడ్కరీ అన్నారు.